section_heading: Odabir momčadi
paragraph_text: Vezni igrač Porta, João Moutinho propustio je zadnju ligašku utakmicu svoje ekipe protiv Marítima, nakon što se ozljedio u prijašnjoj utakmici protiv Paçosa de Ferreire, ali se oporavio na vrijeme da bi ga André Villas-Boas stavio u momčad za finale Europske lige. Brazilce Hulka, Fernanda, i vratara Heltona, Villas-Boas je također odmarao protiv Marítima, u zamjenu za poljskog vratara Paweła Kieszeka i argentinskog veznjaka Mariana Gonzáleza, koji nisu upali u momčad za finale. Među igračima onemogućenima za igranje u Dublinu zbog ozbiljnijih ozljeda ili fizičkih ograničenja bili su Urugvajci Jorge Fucile (slomljena ključna kost) i Cristian Rodríguez, kao i Portugalac Emídio Rafael (slomljena fibula).